De Demogratische Republik Vietnam (vietnamäsisch Việt Nam Dân Chủ Cộng Hòa; okiazt DRV), ab 1954 hod ma Noadvietnam gsogt, isa Stoot z Sidostasien am Sidkinäsischn Mea gwen. Am 1. Septemba 1945 hodn da Ho Chi Minh z Hanoi ois Tei da Union Française ausgruafa kobt, nodäm d Vietminh iwaroi im Land ans Ruada kuma san und da vietnamäsische Kaisa Bảo Đại odankt hod. Bis 1947 hod ganz Vietnam zan Stoot kead, dano homd d Franzosn de Ho Chi Minh Regiarung z Hanoi gschdiazd kobt.